૨૮ માર્ચ, ૨૦૧૮, રાષ્ટ્રીયઃ પંજાબ નેશનલ બેન્ક (પીએનબી)ના બોર્ડે તા. ૨૮મી માર્ચ, ૨૦૧૮ના રોજની યોજાયેલી બેઠકમાં ૩૧મી માર્ચ, ૨૦૧૮ના રોજ કે તે અગાઉ પાકતા લેટર ઓફ અન્ડરટેકીંગ (એલઓયુ) અને ફોરેન લેટર્સ ઓફ ક્રેડિટ (એફએલસી)ને લગતી બધી જ ચૂકવણીને મંજુરી આપી છે. પીએનબીના બોર્ડના આ નિર્ણયથી બેન્ક દ્વારા તાજેતરમાં નોંધવામાં આવેલ કૌભાંડ સંબંધિત ૭ બેન્કોના રૂ.૬૫૦૦ કરોડના મૂલ્યના એલઓયુનું સેટલમેન્ટ કરવામાં આવશે. આ ઉપરાંત બેન્ક જે તે સમયે પાકતી બધી જ એલઓયુ અને એફએલસીની પણ ચૂકવણી કરશે.